Okresná prokuratúra Levice 
Šafárikova 7, 934 01 Levice 1

Sp. zn. : 2 Pv 19/12/4402	Levice, 21.6.2013
EEČ : 2-31-48-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
vedené policajtom Obvodného oddelenia  Policajného zboru v Želiezovciach ( ďalej len „policajt“) pod ČVS: ORP-44/ZE-LV-2012 pre  prečin zanedbania povinnej výživy podľa § 207 ods. 1 Trestného zákona na tom skutkovom základe, že obvinená XXXXX, nar. XXXXX v Želiezovciach, trvale bytom Šarovce XXXXX, v období od 01.03.2010 do dnešného dňa neplnila riadne svoju povinnosť vyživovať svoju dcéru XXXXX, nar. 11.12.1993, hoci jej táto povinnosť vyplýva z rozsudku Okresného súdu v Leviciach sp. zn. 8 P41/2006 zo dňa 06.10.2006, právoplatného dňa 07.11.2006, v spojení s rozsudkom Okresného súdu v Leviciach 12C 43/2010 zo dňa 27.07.2010, právoplatného dňa 27.06.2011, v spojení s § 62 ods. 1 Zákona o rodine, čím jej na výživnom vznikla v uvedenom období zaostalosť vo výške 327,- Eur,  

lebo zanikla trestnosť činu

Odôvodnenie:
         Policajt  uznesením ČVS: ORP-44/ZE-LV-2012 dňa 12.01.2012 podľa § 199 ods. 1 Tr. por. začal trestné stíhanie vo veci prečinu zanedbania povinnej výživy podľa § 207 ods. 1 Trestného zákona a zároveň podľa § 206 ods. 1 Tr. por. vzniesol obvinenie XXXXX pre uvedený prečin na tom skutkovom základe, ako to vyplýva z výrokovej časti tohto uznesenia. 
        Vykonaným dokazovaním bolo zistené, že obvinená XXXXX od 01. marca 2010 do 13.03.2012 plnila  svoju zákonnú povinnosť vyživovať svoju dcéru XXXXX, nar. 11.12.1993, nepravidelne. XXXXX súdu v Leviciach sp. zn. 8 P41/2006 zo dňa 06.10.2006, právoplatného dňa 07.11.2006, v spojení s rozsudkom Okresného súdu v Leviciach 12C 43/2010 zo dňa 27.07.2010, právoplatného dňa 27.06.2011, v spojení s § 62 ods. 1 Zákona o rodine, bola obv. XXXXX zaviazaná, aby prispievala na výchovu svojej dcéry mesačne sumou 60,- Eur do rúk XXXXX, nar. 03.08.1969, bytom Šarovce č. 263, otca dieťaťa, vždy do 15. dňa príslušného mesiaca počnúc dňom 07.11.2006,a od 11.12.2011, t. j. odo dňa dovŕšenia 18. roku veku do rúk plnoletej XXXXX, pričom jej na výživnom vznikla v uvedenom období zaostalosť vo výške 327,- Eur,  
	     
Trestného činu zanedbania povinnej výživy podľa § 207 ods. 1 Tr. zák. sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
V priebehu vyšetrovania bolo preukázané, že XXXXX v predmetnom období  túto svoju povinnosť zavinene neplnila, čím jej vznikol dlh na výživnom vo vyššie uvedenej sume.         
 Podľa § 86 písm. a/  Tr. zák. trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Poškodený XXXXX podal trestné oznámenie na XXXXX dňa 19.12.2011, nakoľko od obvinenej do tohto dňa výživné neobdržal.
Keďže obv. XXXXX dňa 18.01.2012, 31.01.2012 a 13.03.2012 zaplatila poštovými poukážkami XXXXX zaostalé výživné, čím jej priebehu prípravného konania bola splnená zákonná povinnosť obvineného, t.j.  dlžné výživné bolo v plnej výške uhradené vrátane mesiaca marec 2012 a čin obvinenej nemal trvalo nepriaznivé následky, s poukazom na ustanovenie § 86 písm. a/ Tr. zák.  zanikla trestnosť jej konania. 
Došlo tak k splneniu podmienok zániku trestnosti činu, ktorý je dôvodom na zastavenie trestného stíhania v zmysle § 215 ods. 1 písm. h/ Trestného poriadku, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Hetényiová
prokurátorka